cyanic-selkie/wikianc huggingface dataset:
Traffic
Historie
Etter at Mason slutta, gav Traffic ut The Low Spark of High Heeled Boys (1971), som nådde topp 10 på albumlista i USA, men som ikkje gjekk inn på lista i Storbritannia. Plata var òg kjend for det utstansa plateomslaget. Det selde over ein halv million eksemplar i 1972 og fekk gullplatestatus i USA. I mars 1976 hadde det selt ein million eksemplar og fekk platinaplate i USA. Nok ein gong førte personlege problem til endringar i bandet, og Grech og Gordon slutta i bandet i desember 1971 og månaden etter, vart Winwood sjuk med bukhinnebetennelse og Traffic måtte ta ein pause. Jim Capaldi brukte pausen til å spele inne eit soloalbum, Oh How We Danced, som vart starten på ein lang og suksessrik solokarriere for han. Albumet inneheld ein song som var til overs etter innspelinga av The Low Spark of High-Heeled Boys, «Open Your Heart», og med seg på innspelinga hadde han trommeslagaren Roger Hawkins og bassist enDavid Hood frå husbandet til Muscle Shoals Sound Studio. Capaldi henta dei etter kort tid inn i bandet for å erstatte Grech og Gordon.
Den nye besetninga (Winwood, Capaldi, Wood, Kwaku Baah, Hawkins, Hood) turnerte i Amerika tidleg i 1972 for å marknadsføre plata og konserten deira i Santa Monica Civic Auditorium den 21. februar vart spelt inn med fleirsporsopptakar og filma i fargar med fleire kamera. Den 64 minuttar lange konserten skal vere det einaste lengre filmopptaket av gruppa. Det vart ikkje sendt på fjernsyn på den tida, men vart sidan gjeven ut på video og DVD.
Etter Windwood vart frisk att, gav dei ut det sjette albumet til Traffic, Shoot Out at the Fantasy Factory, i 1973. Det fekk ganske dårleg kritikk, men selde særs godt. Kort tid etter la bandet ut på ein verdsturné og opptak frå konsertane kom ut på det doble konsertalbumet On the Road. Det vart det første albumet deira på ei stund som gjekk inn på den britiske albumlista, då det nådde 40. plassen der. Gleden over suksessen var derimot kortvarig då Hawkins, Hood og Kwaku Baah slutta etter verdsturneen var over, i tillegg til at Chris Wood sleit med eit aukande dopmisbruk og depresjon.
Bassisten Rosko Gee erstatta David Hood, medan Capaldi byta attende til trommer. When the Eagle Flies kom ut i 1974 og vart nok eit topp 10-album i USA og selde moderat i Storbritannia. Den påfølgjande turneen i USA selde godt, men kjenslemessig vart det slitsamt for bandet. Capaldi sa seinare «Rosko Gee og eg var dei einaste som var nokolunne i normal form. Steve hadde stadige problem med bukhinnebetennelsen og kroppen til Chris sleit med den kjemiske krigføringa.» Winwood nådde til slutt kokepunktet og gjekk av scenen midt under ein konsert som viste seg å bli den siste konserten deira, i Chicago. Dagen etter forlet han turneen utan eit ord til nokon som helst, medan resten av bandet venta på han på staden dei skulle halde konsert den kvelden. Resten av bandet meinte at Winwood var så viktig for musikken til Traffic at dei ikkje kunne fortsette utan han.
Etter Traffic vart oppløyst gav United Artists ut to samleplater (Heavy Traffic og More Heavy Traffic), som begge var baserte på den første halvparten av albuma deira.
Novosjakhtinsk
Novosjakhtinsk (russisk Новоша́хтинск) er ein by i Rostov oblast i Russland med om lag 115 000 innbyggjarar (2007). Han ligg ved grensa til Ukraina, rundt 60 km nord for Rostov-na-Donu.
Traffic
Historie
Steve Winwood la ut på ein solokarriere, medan Rosko Gee og Rebop Kwaku Baah vart med i det tyske bandet Can. Kwaku Baah døydde i 1983 og Capaldi dediserte albumet Fierce Heart til han. Chris Wood døydde òg det året av lungebetennelse.
Novosjakhtinsk
Novosjakhtinsk vart grunnlagt i 1939 i samband med utbygging av kolgruver i området. Kolgruvene er òg i dag hovudnæringa i byen.
Traffic
Historie
Alle dei gjenlevande medlemmane frå den siste besetninga til Traffic kom saman att i 1994 for ein enkel turné, etter at ein fan hadde sendt ei talemelding til Bob Weir (frå Grateful Dead) på eit hotell i Chicago under «Scaring the Children»-turneen deira i 1992, og føreslo at det hadde vore kult om Traffic turnerte med Grateful Dead. Traffic varma opp for Grateful Dead på sommarturneen deira. Fløyte og saksofon vart spelt av Randall Bramblett, som hadde arbeidd mykje med Steve Winwood. Mike McEvoy vart med i besetninga på klaverinstrument, gitar og bratsj, og Walfredo Reyes jr. spelte trommer og perkusjon. Winwood og Capaldi spelte inn og gav ut eit nytt Traffic-album, Far from Home, utan at dei fire andre medlemmane var involverte. Det nådde så vidt topp 40 i Storbritannia og USA. The Last Great Traffic Jam, var eit dobbelt konsertalbum og DVD som kom ut i 2005 og dokumenterte turneen deira i 1994.
Dei fire originale medlemmane i Traffic vart innlemma i Rock and Roll Hall of Fame den 15. mars 2004. Winwood, Capaldi, Mason og Stephanie Wood (som var med for den avdøde broren Chris) var alle med på seremonien. Winwood og Capaldi spelte under seremonien men fekk med seg Dave Mason på songen hans 'Feelin' Alright' for den store finalen, der òg Keith Richards, Tom Petty og The Temptations var med. Med seg hadde dei òg Bramblett på orgel og basspedalar, sjølv om han ikkje var blant medlemmane som vart innlemma.
Stavrós i Stróvolos
Stavrós (gresk Σταυρός) er ein bydel i byen Stróvolos i distriktet Levkosía i Republikken Kypros. Bydelen ligg litt søraust i ben, heilt omslutta av bydelen Apóstolos Varnávas ke Ájos Makários.
Smolenskajatoppen
Smolenskajatoppen er eit lite fjell, 2890 moh, som ligg 2,5 nautiske mil (4,6 km) aust-søraust for Neustruevfjellet i Søre Petermannkjeda i Wohlthatmassivet. Det vart oppdaga og kartlagd frå flyfoto av Den tyske antarktisekspedisjonen, 1938-39. Det vart kartlagd frå flyfoto og landmålingar av den norske antarktisekspedisjonen, 1956–60. Den sovjetiske antarktisekspedisjonen kartla det på ny i 1960–61, og kalla opp etter byen Smolensk.
Ragnar Hvidsten
Ragnar Hvidsten var ein norsk fotballspelar frå Sandar som spelte i angrep på Sandefjord Ballklubb og Skeid i 1940- og 50-åra. Han var med i 22 landskampar i tida 1950-55.
Hvidsten, som «fløt på sin ypperlige teknikk og store hurtighet», var angripsspelar på Sandefjord BK fram til hausten 1951. Åra 1952 og -53 gjorde han teneste i oslolaget Skeid, også det eit lag som deltok i Hovedserien. Frå våren 1954 var han tilbake i Sandefjord-drakta og var med då laget spelte NM-finale i 1957.
Hvidsten debuterte på Noregs landslag i ein vennskapskamp mot Jugoslavia i november 1950. Han skåra sitt fyrste landslagsmål i ein kamp mot Irland i mai 1951 og sitt andre og siste mål mot Island i juli same året. Saman med tidlegare klubbkamerat Thorbjørn Svenssen deltok han i Sommar-OL 1952 i Finland. Hans siste kamp av i alt 22 kampar med flagget på brystet kom under nordisk meisterskap mot Sverige i september 1955.
«Bedre enn de aller fleste norske wingløpere kunne han kunsten å gå til dødølinjen og derfra åpne forsvaret med en fiks sentring like utenfor målmannens rekkevidde», skriv Magnus Breili i Fotballboken.
Sabinebreen
Sabinebreen er ein 13,5 km lang isbre på nordsida av Detroit Plateau, som flyt nordover langs austsida av Korten Ridge og som endar ved sjøen i Jordanoff Bay på Davis Coast i Graham Land i Antarktis. Kaptein Henry Foster gav namnet «Cape Sabine» i 1829 til eit nes som låg søraust for Cape Kater, men det har ikkje vore mogeleg å identifisere neset. Namnet er bevart i området. Sir Edward Sabine (1788-1883) var ein engelsk astronom og geodesist, som var medlem av komiteen som plana reisa til Foster i 1829 med «Chanticleer».
Panic in Detroit
«Panic in Detroit» er ein song skriven av David Bowie for albumet Aladdin Sane i 1973. Bowie baserte songen på venen Iggy Pop sine skildringar av opprørske personar han hadde kjend som ungdom i Michigan. Han er òg tolka som å vere skriven om Detroit-opprøra i 1967. Rolling Stone kalla songen ein paranoid etterkomar av Motor City sitt tidlegare meisterverk, Martha and the Vandellas sin «Nowhere to Run».
Musikalsk har «Panic in Detroit» vorte skildra som «Salsa-varianten av Bo Diddley-rytmen», og nyttar congatrommer og kvinneleg korvokal. Teksten nemner Che Guevara og vert òg sagt å innehalde referansar til John Sinclair frå White Panther Party.
Bowie spelte songen på turnear i 1973, 1974, 1976, 1990, 1997 og 2003-4.
I 2003 rangerte Rolling Stone ei lista over dei 100 største gitaristane gjennom tidene. Mick Ronson vart rangert på 64. plass og «Panic in Detroit» som den «essensielle innspelinga» hans.
Musikk og tekst
«Panic In Detroit» er ein revolusjonær som «likna på Che Guevara». Dette var før dei hippe Che Guevara-t-skjortene vart populære. Den gamle gruppa hans, National People’s Gang var blitt utsletta, så i staden skriv han autografar, leiar eit par opprør og til slutt skyt seg sjølv, men let songaren få ein siste autograf. Teksten var delvis inspirert av forteljingane til Iggy Pop om Detroit-opprøra i 1967. «Panic In Detroit» er òg eit bilete av det Amerika han møtte for første gongen då han var på den første turneen sin her seint i 1972.
Mick Ronson og korsongarane Linda Lewis og Juanita «Honey» Franklin står bak mykje av krafta og drivet i «Panic in Detroit»
Songen vart visstnok skriven i Detroit då the Spiders var der første gongen, den 8. oktober 1972. Songen var ferdig innspelt 24. januar 1973. Songen vart sjeldan spelt under Ziggy Stardust-konsertane, men var fast under 1974-turneen, og eit konsertopptak vart gjeven ut som B-sida til singelen «Knock on Wood» i 1974.
Bowie spelte inn songen på ny av Tony Visconti, Zaine Griff og Andy Duncan i desember 1979 for Kenny Everett’s New Year’s Eve Show, men den nye versjonen deira av «Space Oddity» erstatta han i showet.
Jim Capaldi
Nicola James Capaldi var ein engelsk trommeslagar, songar og låtskrivar. Musikkarrieren hans dekte fire tiår. Han var med å skipe det psykedelisk rockebandet Traffic i 1967 med Steve Winwood som han skreiv dei fleste songane til bandet i lag med. Han vart innlemma i Rock and Roll Hall of Fame som ein del av den originale besetninga til Traffic.
Capaldi har òg spelt med Jimi Hendrix, Eric Clapton, George Harrison, Alvin Lee, Cat Stevens og Mylon LeFevre, og skreiv tekstar for andre artistar, som «Love Will Keep Us Alive» og «This is Reggae Music». Som soloartist hadde han fleire hittar i forskjellige land, mellom andre «That's Love» og ein versjon av «Love Hurts».
Ljung
Ljung er ein svensk tettstad i Herljunga i Västra Götalands län i landskapet Västergötland. I 2005 hadde tettstaden 727 innbyggjarar.
Oskulerande plan
Eit oskulerande plan eller eit smygplan er det planet som går gjennom tangenten og hovudnormalen til ei romkurve. Det oskulerande planet er det planet som sluttar seg tettast til ei vindskeiv kurve i eit gjeve punkt.
Hengebru
Hengebru eller hengjebru er ei bru hengd opp i kjettingar eller kablar som er spende ut mellom høge pilarar eller tårn.
Konstruksjon
Dei opphavlege hengebruene var laga av berre tauverk og tre, utan avstivingsberar. Slike primitive hengebruer kan lett koma i svinging. Dei er spende ut mellom to høge punkt og heng ned i ein boge mot midten. Moderne hengebruer er laga med avstivingsberarar, brubjelkar som er hengde opp i berekablar. Medan berekablane bøyer seg ned, er sjølve brua flat eller stigande mot toppen.
Når ein byggjer ei moderne hengebru strekk ein først berekablane over tårna. Berekablane blir forankra i grunnen, til dømes ved å sprengast inn i berg, eller til ein annan massiv konstruksjon. Ein byrjar monteringa av brubanebjelken med midtseksjonen og fortset symmetrisk mot tårna på kvar side.
Sidan tårna stort sett tar opp vertikale trykkrefter, og får god støtte frå hovudkablane, kan dei vera ganske slanke – som ved Severn-brua nær Bristol i England. Hengebruer har vanlegvis minst to tårn, men det finst også bruer med berre eitt tårn, til dømes Kjerringvikstraumen bru.
Historie
Enkle hengebruer er kjende både frå Sør- og Sentral-Amerika, særleg knytt til Inkariket, og frå Himalaya-regionen. Svært enkle hengande taubruer kunne vera av tau eller lianar der ein gjekk på eitt tau og heldt seg i eitt eller to andre. Eit meir stabilt underlag fekk ein når ein la plankar oppå to kablar.
I Tibet og Kina tok ein i bruk jernkablar til å laga hengebruer, med ei slik bru over Yangtze tidfest til 600-talet. Den tibetanske munken Thang Tong Gyalpo skal ha bygd fleire jernbruer på 1400-talet, som Chakzam-brua med eit berekna spenn på rundt 137 meter. Luding-brua i Sichuan frå 1703 har eit spenn på 100 meter og heng framleis.
På 1800-talet byrja ein utvikla moderne hengebruer som kunne bera tyngre køyretøy. Jacob's Creek Bridge i Westmoreland County i Pennsylvania frå 1801 var den første slike brua i USA. Ho blei utforma av James Finley, som tok patent på konstruksjonen i 1808. Brua blei skadd i 1825 og erstatta av ei trebru i 1833.
I Storbritannia var tidlege suksessar Union-brua over Tweed-elva (1820) med eit spenn på 137 meter, og Menai-brua frå 1826 med eit spenn på 176 meter, «den første viktige moderne hengebruar».
Ved å bruka ståltau som kablar kunne ein utvida spennet att. Brooklynbrua i New York frå 1870–83 har eit spenn på 486 meter. Ho blei utforma av brupioneren John A. Roebling, som også bygde ei toetasjes bru over Niagara i 1855. Dette var den første verksame hengebrua for jernbane.
Balsfjord Mållag
Balsfjord mållag er er eit lokallag i Noregs Mållag og eit av laga i Troms og Finnmark mållag.
Laget blei skipa 11. juni 1977, men laget var berre i aktivt arbeid eit par år.
Laget blei oppattskipa 16. november 1991.
Det var 18 medlemmar i laget i 2020. I 2021 var Ingrid Russøy leiar.
Lagsarbeid
Balsfjord mållag har i fleire år arrangert diktkonkurranse for elevar i skolane i Balsfjord.
Mållaget har sia 1995 arrangert ein årleg kulturkveld om hausten, ofte med forfattarbesøk.
I 2017 markerte laget 40-årsjubileet sitt.
Nardo Fotballklubb
Nardo Fotballklubb er eit norsk idrettslag med base i bydelen Nardo i Trondheim, stifta 14. januar 1971. Laget er som namnet seier ein rein fotballklubb. Nardo spelar i rustraude trøyer og elles kvite fargar. I 2015 hadde fotballklubben kring 600 medlemer. A-laget for menn spelar i 2. divisjon avdeling 2 (2020).
Historie
Nardo FK vart stifta av tidlegare medlemer i Nidelv Idrettslag. Gjennom 1970- og 1980-åra spelte klubben i den lågare lokale divisjonane i seriesystemet. I byrjinga av 1990-åra tok Nardo steget opp på nasjonalt nivå og spelte i åra mellom 1993 og 1996 på nivå to i norsk fotball. Roar Stokke, Arild Nordfjærn og Odd Inge Olsen var spelarar som utmerka seg i desse åra. Sidan 1997 har Nardo veksla mellom å spele på nivå tre og fire i serieordninga.
Zjukovskij
Zjukovskij (russisk Жуко́вский) er ein by i Moskva oblast i Russland med om lag 100 000 innbyggjarar. Han ligg ved elva Moskva, rundt 35 km søraust for Moskva sentrum.
Historie
Ut av datsja-busetnaden Otdykh (russisk: Отдых) oppstod i 1930 Stakhanovo (russisk: Стаханово), med status som urbanliknande busetnad. 1947 fekk Stakhanovo bystatus og sitt noverande namn. Byen er kalla opp etter den russiske vitskapsmannen Nikolaj Jegorovitsj Zjukovskij, som vert rekna som far til den russiske luftfarten.
Snarbynuten
Snarbynuten er eit isolert fjell 6 nautiske mil (11 km) nordaust for Brattskarvet i H. U. Sverdrupfjella i Dronning Maud Land. Det vart fotografert frå lufta av Den tyske antarktisekspedisjonen (1938–39). Det vart kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen (1958–59). Det er kalla opp etter John Snarby, ein kokk ved NBSAE.
Zjukovskij
Næringsliv
Dessutan finn ein mellom anna forskningsinstitutta og høgskulane:
Lit
Lit er ein svensk tettstad i Östersunds kommun i Jämtlands län i landskapet Jämtland. I 2005 hadde tettstaden 1 051 innbyggjarar. Lit ligg cirka 23 kilometer nord for Östersund.
Projektiv geometri
Dette kan utnyttast til å gjere formuleringa av bevis og teorem enklare. Til dømes kan ein transformere eit kjeglesnitt til ein sirkel.
Rom i matematikk
Rom i matematikk kan syne til fleire greiner av matematikken.
Verdsmeisterskapen i orientering 1978
Verdsmeisterskapen i orientering 1978, den 7. i sitt slag, vart avvikla ved Hokksund og Kongsberg i dåverande Buskerud fylke dagane frå 15. til 17. september. Det var fyrste gongen ein verdsmeisterskap i orientering fann stad i Noreg. Deltakarane kom frå 20 land.
Rom i matematikk
I daglegtalen vert «rommet» vanlegvis nytta om det tredimensjonale rommet, òg kalla det euklidske eller kartesiske rommet. Generelt er eit matematisk rom alle mengder der elementa er punkt. Mengda kan ha vilkårleg dimensjon (òg uendeleg), og vere pålagt forskjellige typar geometriske og algebraiske vilkår, til dømes når det gjeld definisjon av avstand. Ved forskjellige vilkår oppnår vi ulike rom som euklidske rom, vektorrom, Hilbertrom, Banachrom, affine rom, projektive rom, topologiske rom, metriske rom og analytiske rom.
Verdsmeisterskapen i orientering 1978
Klassisk-distanse – 15,7 km/21 postar
<br style="clear:both;" />
Rom i matematikk
Romomgrepet går att i heile matematikken, mellom anna i område som tilsynelatande ikkje har noko med geometri å gjere. Dette har ført til at geometriske forestillingar og omgrep har fått ein langt meir omfattande tyding enn tidlegare.
Verdsmeisterskapen i orientering 1978
Stafett
<br style="clear:both;" />
Rom i matematikk
Kjelder
Rum Espacio Espace (notion) Espazo 공간
Verdsmeisterskapen i orientering 1978
Klassisk-distanse – 8,6 km/14 postar
<br style="clear:both;" />
Ljunga
Ljunga er ein svensk tettstad i Norrköpings kommun i Östergötlands län i Östergötland. I 2005 hadde tettstaden 722 innbyggjarar.
Ájos Elevthérios i Latsiá
Ájos Elevthérios (gresk Άγιος Ελευθέριος) er ein bydel i byen Latsiá i distriktet Levkosía i Republikken Kypros. Bydelen ligg nordaust i byen og er heilt omslutta av bydelen Ájos Jeórjos.
Chalkositt
Chalkositt eller koparglans er eit metallisk mineral med liten hardleik. Fargen er gråleg svart på friskt brot, i motsetnad til bornitt, som det elles liknar av utsjånad. Kjemisk er det eit kopar(I)-sulfid Cu2S med 80 % kopar. Chalkositt er ein viktig malm som særleg opptrer i den supergene anrikingssonen i sulfidmalm.
I Noreg finst mineralet i mindre mengder på hydrotermale gangførekomstar i Telemark, saman med bornitt.
Revheim kyrkje
Revheim kyrkje er ei lafta langkyrkje frå 1865 i Stavanger kommune i Rogaland. Til grunn for kyrkja ligg typeteikningar av H.D.F. Linstow. Revheim kyrkje er soknekyrkje for Hafrsfjord og har om lag 300 sitjeplassar.
Kyrkja vart restaurert og fornya i 1954, mellom anna med nytt korparti og eit nytt tilbygg mot aust. Det vart òg sett inn eit nytt altar, med altartavle måla av stavangermålaren Thoralf Gjesdal.
Revheim kyrkje vart delvis øydelagt i brann 1. august 1992 då to gutar på 17 år braut seg inn og sette fyr på altaret. I dagane før brannen vart ein kross frå ei gravstøtte utanfor kyrkja plassert opp ned utvendig på kyrkjeveggen. Brannen øydela altartavla måla av Gjesdal, og den gamle altartavla vart då teken i bruk att. Kyrkja vart gjenopna etter brannen 4. april 1993.
Kyrkja vart rehabilitert i 2013–14.
Revheim kyrkje har eigen kyrkjegard.
Samodivabreen
Isbreen er kalla opp etter busetnaden Samodiva sør i Bulgaria.
Depeche Mode
Depeche Mode er ei engelsk musikkgruppe som vart skipa i 1980 som eit synthpop-band. Bandet var på 80-talet eit av de fremste innan sjangeren new wave og new romantic. Depeche Mode har selt over 100 millionar plater.
Aguirre Passage
Aguirre Passage, òg kalla Pasaje Marinero, Canal Aguirre Cerda eller Aguirre Channel, er eit sund mellom Lemaire Island og Danco Coast, som gjev tilkomst frå nord til Paradise Harbor. Sundet vart gjennomsegla av skipet «Belgica» frå Belgica-ekspedisjonen, 1897–99, og var kjend for norske kvalfangarar i området frå 1913. Den chilenske antarktisekspedisjonen dreiv ein forskingsstasjon ved Waterboat Point ved Aguirre Passage frå 1951–73. Det vart namngjeve av Den chilenske antarktisekspedisjonen, 1950–51, etter Don Pedro Aguirre Cerda, president i Chile 1938–41,
Depeche Mode
Soge
Depeche Mode vart skipa i Basildon i 1980, og gav ut sitt fyrste album, Speak and Spell, i 1981. Bandet bestod då av Vince Clarke, Martin Gore, Dave Gahan og Andy Fletcher. Det store gjennombrotet deira kom med singlen «Just Can't Get Enough». Vince Clarke forlét bandet kort etter. Han vart erstatta av Alan Wilder i 1983. Alan Wilder forlét bandet igjen i 1995. Namnet «Depeche Mode» stammar frå det franske motebladet Dépêche Mode. Musikkgruppa vart ein av dei største og mest innverknadsrike musikkgruppene og var ei inspirasjonskjelde for mange på 80-talet.
Dave Gahan har gjennom fleire år hatt eit massivt narkotikamisbruk, noko som kjem fram i fleire av Depeche Mode sine låtar, mellom anna «Never Let med Down Again».
I 2020 vart Depeche Mode innsett i Rock and Roll Hall of Fame.
Tuba Luba
Tuba Luba er eit norsk læreverk frå Tell forlag. Dei har fokus på lesing og leseforståing. Det finst både Lesebok, Oppgåvebok og Lærarbøker.
Depeche Mode
Album
Livealbum
Viktige samlingsalbum
Saussurebreen
Saussurebreen er ein isbre som flyt nordaust frå Tyndall Mountains på Arrowsmith Peninsula, ut i Lallemandfjorden ved Loubet Coast. Han vart fotografert frå lufta av Falkland Islands and Dependencies Aerial Survey Expedition (FIDASE) i 1957 og namngjeven av UK Antarctic Place-Names Committee (UK-APC) i samband med namn på glasiologar i området etter Horace Benedict de Saussure (1740–99), ein sveitsisk naturalist og fysikar, som i 1787 var den første til å innsjå at flyttblokker hadde blitt flytta over store avstandar av isen.
Snønutane
Snønutane er ei gruppe fjelltoppar som stig opp av snøflata like aust for Snøbjørga i Mühlig-Hofmannfjella i Dronning Maud Land. Det vart kartlagd av norske kartografar frå landmålingar og flyfoto av den norske antarktisekspedisjonen (1956–60).
Robert Louis Stevenson
Robert Louis Stevenson var ein skotsk forfattar som mellom anna skreiv Skatten på sjørøverøya, Kidnappet og Dr. Jekyll og Mr. Hyde.
Liv
Frå han var liten leid han av tuberkulose, ein sjukdom som skulle forfølgja han heile livet. Mykje av barndommen og ungdomstida var han sengeliggjande, og han byrja etterkvart å skriva for å få tiden til å gå. Sjukdommen gjorde han for svak til å studera ingeniørfaget, slik far hans eigentleg ville. I staden valde han å studera jus, og blei ferdig utdanna advokat i 1875, 25 år gammal. Han praktiserte likevel aldri.
Mellom anna på grunn av helseproblema var Robert ofte på reisefot, og han reiste blant anna til Frankrike, Belgia, Sveits, i det skotske fjellandskapet, i USA og til Stillehavet. Under ei reise i Frankrike møtte han den skilde amerikanske kvinna Fanny Osbourne, som han blei forelska i. Forholdet deira sjokkerte slektningane hans, særleg fordi ho var amerikansk, 10 år eldre enn han, fråskild og hadde to barn. Sonen hennar Lloyd Osbourne kom til å bli ein samarbeidspartnar for Stevenson. Trass protestane valde Robert Louis Stevenson å gifta seg med henne og drog til USA, ei reise som heldt på å ta livet av han, i 1879/1880. Ekteskapet med Fanny Osbourne fekk stor tyding for Robert Louis Stevenson. Utan hennar viljestyrke og markante personlegdom ville han neppe ha levd så lenge som han gjorde eller skrive såpass mange bøker som han gjorde.
Robert Louis Stevenson døydde 44 år gammal av hjartesvikt, og blei gravlagd på fjellet Vaea. På grava hans står det:
Forfattarskap
Robert Louis Stevenson gjorde sitt første forsøk som forfattar då han var 16 år med den historiske stykket The Pentland Rising: A Page of History i 1866. Verket blei gjeve ut anonymt i eit lite opplag, påkosta av far hans. Forteljinga, som er følgd av fotnotar og referansar, tek for seg eit skotsk opprør i Pentland i 1666 mot engelsk undertrykking.
Deretter følgde reiseskildringar og essay før Stevenson slo gjennom som forfattar i 1883 med romanen Treasure Island (Skatten på sjørøverøya), som var inspirert av Robinson Crusoe, og handla om skattejakt og sjørøvarar. Han blei endå betre kjend med romanen Dr. Jekyll og Mr. Hyde, som er rekna som den første psykologiske thrilleren eller spenningsromanen. Dei historiske romanane hans følgjer tradisjonen som blei staka ut av landsmannen Walter Scott og blir framleis lesne, mellom anna Kidnappet (1886), Den svarte pil (1888), Herren til Ballantrae (1889), Catriona (1893) og den uferdige Weir of Hermiston (1896).
Stevenson skreiv innanfor dei fleste litterære sjangrar: skodespel, dikt, essay, litterær kritikk, litterær teori, biografi, reiselitteratur, reportasjar, romansar, røvarhistorier, fantastisk litteratur og noveller. Av alle desse blei særleg novelleforma omtalt som det som passa Stevenson best. Bruken av dialektar i bøkene hans førte til ei revitalisering av det skotske språket på 1900-talet. I dag er Stevenson likevel best kjend gjennom dei forkorta utgåvene av romanane sine som er tilpassa barn.
Verk
(utval)
Jim Keltner
James Lee «Jim» Keltner er ein studiotrommeslagar som har spelt med mange kjende musikarar.
Along Came Jones
Songen
Songen vert fortalt ut frå ein kar som ser på fjernsyn om samspelet mellom ein revolvermann («Jones»), ein banditt («Salty Sam») og ein rancheigar («Sweet Sue») i eit fjernsynsshow. Salty Sam bortfører Sue og ho hamnar i forskjellige farar som Jones måredde ho frå.
Tenorsaksofonen på songen er spelt av King Curtis.
Andre versjonar
The Righteous Brothers spelte inn songen på albumet deira Sayin' Something (1967). Ein versjon av popartisten Ray Stevens i 1969 nådde 27. plassen på Billboard Hot 100.
Micky Dolenz og Davy Jones (frå The Monkees) spelte inn ein versjon med Monkees-låtskrivarane Tommy Boyce og Bobby Hart på albumet Dolenz, Jones, Boyce & Hart i 1976.
Den franske songaren Henri Salvador spelte inn songen på fransk, men med ein annan tekst og ein barne-TV-helt i rolla: «Zorro est arrivé» (1964).
Songen er nemnt i songen «Million Dollar Bash» av Bob Dylan.
Tønsberg flyplass, Jarlsberg
Tønsberg flyplass, Jarlsberg, oftast berre kalla Jarlsberg flyplass, ligg 4 km nordvest for byen Tønsberg i Vestfold og Telemark. Flyplassen har ein rullebane på 800 meter med asfaltdekke. Baneretninga er 18 og 36. ICAO-kode er ENJB. Drifta av flyplassen blir utført av Jarlsberg Fritidssenter. Det opererer fleire klubbar frå Jarlsberg, deriblant Tønsberg Flyveklubb.
Historie
Flyplassen blei bygd av tyske soldatar i august 1940 som ein improvisert flyplass med falske installasjonar for å narre fiendtlege rekognoseringsfly. Heilt på slutten av krigen vart Jarlsberg oppgradert til naudlandingsplass og "Platzkommando Tönsberg" vart oppretta. Arbeidet på rullebanen vart utført av russiske krigsfangar. Etter krigen vart plassen tatt i bruk til taxi- og skolefly. Det har vore halde ei lang rekke populære flystemne på staden, det første alt i 1937.
Jarlsberg Avis
Jarlsberg Avis, ofte berre kalla Jarlsberg, er ei avis som blir utgitt tre gongar i veka i Holmestrand i Vestfold og Telemark.
Jarlsberg Avis kjem ut kvar tysdag, torsdag og laurdag og dekker først og fremst lokalnyheiter frå Holmestrand og Hof kommunar, sport og kultur. Lokalavisa har hatt ein jamn opplagsvekst i de seinare åra, og har ein husstandsdekning på vel 58 % i Holmestrand kommune. Avisa er eigd av Østlands-Posten i Larvik og er gjennom det ein del av mediekonsernet A-pressen. Avisa blir trykt i Larvik. Dagleg leiar og ansvarleg redaktør er Knut S. Evensen.
Jarlsberg Avis vart etablert i 1843. Sidan 2001 har avisa komme ut med eigen nettutgåve.
Duets av Elton John
Duets er det tjuefjerde studioalbumet til Elton John. Det kom ut i 1993. Duets vart gjeven ut på enkel CD og på dobbel vinyl-LP i Storbritannia. Det var opphavleg eit juleprosjekt for Elton John, men det prosjektet vart etter kvart til eit eige album. Konsertversjonen av «Don't Let the Sun Go Down on Me» med George Michael, hadde alt vore ein stor hit i 1991. Tre singlar vart gjevne ut frå albumet i Storbritannia: «True Love» (med Kiki Dee, nådde 2. plass), «Don't Go Breaking My Heart» (med drag queen RuPaul, nådde 7. plass) og «Ain't Nothing Like the Real Thing» (med Marcella Detroit, nådde 24. plass). Dette er det einaste albumet til John mellom 1983 og 2010 utan gitaristen Davey Johnstone.
I USA selde albumet til gullplate og platinaplate i januar 1994.
810. marineinfanteribrigade
810. marineinfanteribrigade (russisk 810-я отдельная ордена Жукова бригада морской пехоты имени 60-летия образования СССР, '810. sjølvstendige marineinfanteribrigade med Zjukov-ordenen og namngjeten etter 60-årsjubileum for etableringa av Sovjetunionen') er eit manøverelement i Svartehavsflåten forlagt i byen Sevastopol på Krim-halvøya.
Inndeling
K-3
Manøverelement
Eldstøtte
Anna støtte
Logistikk
Flesberg prestegard
Flesberg prestegard ligg i åsen eit par hundre meter nord for Flesberg stavkyrkje. På prestegarden står fire bygningar som vart freda av Riksantikvaren i 1991: hovudbygning (frå 1823), kårstove (ca. 1730, flytta til prestegarden), stabbur for forpaktar og stabbur for prest (frå 1800-talet). Anlegget er rekna for å ha verdi som kyrkjeleg kulturminne.
Vest for kyrkja er Galgehaugen, der det kan ha vore rettarstad og gravhaug.
Aripleri Passage
Aripleri Passage (bulgarsk пролив Ариплери, ‘Proliv Aripleri’) er eit 1,77 km breitt sund mellom Eagle Island og Yatrus Promontory på sørkysten av Trinityhalvøya i Graham Land i Antarktis.
Sundet er kalla opp etter mellomalderfestninga Aripleri søraust i Bulgaria.
Edward Stevenson
Edward Stevenson er ein bonde frå Nord-Irland. Han har vore stormeister (leiar) for Orangeordenen i Irland (The Grand Orange lodge of Ireland) sidan januar 2011.
Personleg
Stevenson er frå Ardstraw i grevskapet Tyrone. Han er gift og har tre ungar.
Orangeordenen
Stevenson vart med i Orangeordenen i 1974, og vart etterkvart stormeister for ordenen i grevskapet og visestormeister i Grand Orange Lodge of Ireland. I 2011 vart han stormeister for ordenen i Irland. Då han tok over som stormeister klårgjorde han at han ville halda fast med to prinsipp for Orangeordenen a) Å ikkje ha kontakt/dialog med Sinn Féin/republikanarar og b) Å ikkje ha kontakt/dialog med lokale innbyggjargrupper som protesterer mot ruter for Orangemarsjar.
Tony Levin
Anthony Frederick "Tony" Levin er ein amerikansk rockemusikar, mest kjend som bassist og utøvar av Chapman Stick.
Charnockitt
Charnockitt er ein hypersthenførande granitt opphavleg skildra frå India.
Tony Levin
Levin er mest kjend for arbeidet sitt med progrockpionerane King Crimson og Peter Gabriel. Han har òg vore medlem av Liquid Tension Experiment; dei King Crimson-tilknytte banda Bruford Levin Upper Extremities, ProjeKct One og ProjeKct Four; og leiar i dag sitt eige Tony Levin Band.
Han har vore ein særs aktiv studiomusikar sidan 1970-åra oghar spelt på om lag fem hundre album, mellom anna av Cher, Alice Cooper, John Lennon, Sarah McLachlan, Stevie Nicks, Pink Floyd, Lou Reed, Tom Waits, Buddy Rich, The Roches, Todd Rundgren, Seal, Yes og Warren Zevon. I tillegg har han turnert med Paul Simon, Gary Burton, James Taylor, Herbie Mann, Judy Collins, Carly Simon, Peter Frampton, Anderson Bruford Wakeman Howe, Peter Gabriel, Tim Finn, Richie Sambora og Claudio Baglioni.
Charnockitt
I Noreg finst liknande pyroksenførande granittar i Egersundsfeltet, i fjellstrøka Jotunheimen-Sogn og i Lofoten.
Tony Levin
Levin var med å gjere Chapman Stick populær og NS kontrabass. Han skapte òg «funk fingers», eit apparat for å etterlikne lyden ein får når ein slår på strengar med trommestikker.
Charnockitt
Bergarten er oppkalt etter Job Charnock, som døydde 1693 i Calcutta. Gravsteinen hans frå 1695 er laga av det originale prøvematerialet.
Tony Levin
Levin var ein av dei første bloggarane,, og starta å eksperimentere med dette i 1996, eitt år før uttrykket vart laga.
Utvald diskografi
Levin har spelt på om lag fem hundre album som studiomusikar eller gjesteartist.
Qabus ibn Said
Qabus ibn Said var sultan av Oman frå 23. juli 1970 til han døydde i 2020. Med nesten 50 år ved makta då han døydde var han den leiaren i den arabiske verda som hadde styrt lengst.
Biografi
Eit geriljaopprør i sørdelen av provinsen Dhofar blei slått ned i 1975. I 1996 innførte sultanen den fyrste nedskrivne grunnlova i Oman. I 2002 utvida han røysteretten til å omfatta alle borgarar over 21.
Under den arabiske våren i 2011 braut det også ut uro i Oman. Det blei sett fram krav om arbeid og politiske reformer. Sultan Qabus gjekk demonstrantane i møte med eit løfte før valet av representantar til det konsultative rådet i oktober 2011.
Privatliv
22. mars 1976 gifte seg Qabus ibn Said med syskenbarnet sitt, Sayyida Kamila. Ekteskapet enda med skilsmisse i 1979. Han hadde ingen barn, og utnemnde fetteren sin Haitham ibn Tariq al-Said som etterfølgjar.
Arkhángelos Mikhaíl i Latsiá
Arkhángelos Mikhaíl (gresk Αρχάγγελος Μιχαήλ) er ein bydel i byen Latsiá i distriktet Levkosía i Republikken Kypros. Bydelen ligg langt nordaust i byen og er nesten heilt omslutta av bydelen Ájos Jeórjos.
Ljungaverk
Ljungaverk er ein tettstad i Ånge kommun i Västernorrlands län i landskapet Medelpad i Sverige. I 2005 hadde tettstaden 917 innbyggjarar.
Blind Channel
Blind Channel er eit post-hardcore-band frå Uleåborg i Finland. Bandet sjølv skildrar musikkstilen sin som «valdeleg pop». Bandet vart skipa i 2013 og består per 2021 av Joel Hokka, Niko Vilhelm, Joonas Porko, Olli Matela, Tommi Lalli og Aleksi Kaunisvesi. Bandet har opptredd på nokre av dei mest kjende heavy metal-festivalane, blant andre Wacken Open Air i Tyskland. Det vart nominert til ein Emma-pris i klassa «årets rockealbum». Emma-gaala er det finske svaret på Spellemannprisen.
20. februar 2021 vann Blind Channel Uuden Musiikin Kilpailu, den finske uttakinga til Eurovision Song Contest 2021, med metal-songen «Dark Side». Dei representerte Finland i Eurovision Song Contest 2021 i Rotterdam i Nederland, der dei enda på ein sjetteplass.
Ljungbyhed
Ljungbyhed er ein tettstad i Klippans kommun i Skåne län i Sverige. I 2005 hadde tettstaden 2 057 innbyggjarar.
Harstad og omland mållag
Harstad og omland mållag er eit mållag for Harstad og nabokommunane. Mållaget har medlemmar frå Harstad, Kvæfjord, Skånland, Tjeldsund, Sortland og Salangen. Mållaget er med i Noregs Mållag og i Troms og Finnmark mållag.
Styre og medlemmar
Laget blei skipa 5. februar 1997. Leiarar har vore Hildur Heim Nergård (1997-2005) og Magne Heide (2005-2023).
Harstad og omland mållag har sidan skipinga hatt eit medlemstal på mellom 17 og 28 medlemmar. I 2021 hadde laget 27 medlemmar. Totalt har nesten 70 personar på eitt eller anna tidspunkt vore medlemmar i laget sidan skipinga.
Lagsarbeid
Laget har også arbeid med å samle stoff om harstadmålet og lokale ord og uttrykk. Laget har dessutan arbeidd med stadnamn, både fjellnamn og gardsnamn. Dette har blitt publisert i fleire artiklar i Årbok for Harstad.
Laget har arbeidd for å dra fram den nynorske historia i området, både dei skolane som har hatt nynorsk som hovudmål og dei som har hatt parallellklassar i nynorsk.
Laget har dessutan arbeidd for å betre opplæringa i nynorsk som sidemål. Det har også vore fokus på den samiske målstriden i området.
Snøskalkhausen
Snøskalkhausen er ein fjelltopp på 2650 moh, ved sørvestenden av Weyprechtfjella i Dronning Maud Land. Det vart fotografert frå lufta av Den tyske antarktisekspedisjonen (1938–39). Det vart kartlagd av norske kartografar frå landmålingar og flyfoto av den norske antarktisekspedisjonen (1956–60).
Harstad og omland mållag
Lagsarbeid
Laget har hatt møte om Gudmund Brede (Tjeldsund), Peter Karl Eberg Pedersen (Harstad), Ingrid Mollvik (Kvæfjord) og Hans Eidnes (Harstad). Laget har også vore med på bokkveldar. I 2003 arrangerte mållaget ei novelletevling for den vidaregåande skolen, og tre noveller blei premierte. Laget arbeider også med å spreie god nynorsk litteratur.
Ájos Mámas i Lakatámia
Ájos Mámas (gresk Άγιος Μάμας) er ein bydel i byen Lakatámia i distriktet Levkosía i Republikken Kypros. Bydelen ligg nordaust i byen.
Harstad og omland mållag
Lagsarbeid
Mållaget har komme med fråsegner i fleire namnesaker.
Laget har tatt initiativ til å halde nynorsk gudsteneste i Trondenes kyrkje, og dette har vore gjennomført sia 2013.
Historie, tidlegare mållag
Det har tidlegare vore fleire mållag i området som Harstad og omland mållag i dag dekker og har medlemmar ifrå. I tida før andre verdskrig var desse mållaga i arbeid:
I tida etter 1945 har desse mållaga vore i arbeid:
Wayne Perkins
David Wayne Perkins er ein USA-amerikansk rock- og R&B-gitarist, songar, låtskrivar og studiomusikar.
Perkins starta sidan bandet Smith, Perkins and Smith, som spelte inn to album og turnerte i England i lag med Free, Fairport Convention, Argent, Uriah Heep, Family og Vinegar Joe. Clapton fekk arrangert for Perkins å prøvespele for The Rolling Stones seinare i 1970-åra. På grunn av dette fekk Perkins spele sologitar på albumet Black and Blue. Sidan heldt Perkins til i Nashville, der han skreiv musikk for Catdaddy Music og varmed å skrive filmusikk med Richard Wolf for filmane The Karate Kid Part II og Back to School. Perkins starta sidan bandet Problem Child med Robert Nix og Rick Christian, og spelte bass med Lonnie Mack. Han har òg spelt med artistar som The Alabama State Troupers, Ben Atkins, Michael Bolton, Angela Bofill, The Everly Brothers, The Oak Ridge Boys, Billy Ray Cyrus, Ray Reach og mange andre.
I 1995 spelte Perkins inn det første soloalbumet sitt, Mendo Hotel, og i 2005 gav han ut Ramblin' Heart.
Nokre år seinare fekk Wayne Perkins påvist fleire hjernesvulstar, som han vart behandla for, men han gav seg då med musikkarrieren.
Charoitt
Charoitt er eit vent lilla til fiolett som finst i større massar i ein førekomst på Aldan-platået i austlege Sibir. Det vert nytta til vasar og andre prydgjenstandar. Det er kjemisk eit silikat av kalium, kalsium og natrium. Mineralet er kalla opp etter elva Charo.
The Marvelous Misadventures of Flapjack
The Marvelous Misadventures of Flapjack (norsk tittel: Flapjacks fantastiske eventyr), også kjend som The Misadventures of Flapjack eller berre Flapjack, er ein amerikansk animert fjernsynsserie skapt av Thurop Van Orman for Cartoon Network. Serien hadde premiere i USA den 5. juni 2008 og handlar om ungguten Flapjack (spelt av Orman) som er oppseda av kvalen Bubbie (Roz Ryan) og som blir opplært av piraten Captain K'nuckles (Brian Doyle-Murray). Trioen opphaldar seg i Stormalong Harbor, der det meste av serien går føre seg, medan dei leiter etter den segnomspunne øya Candied Island.
Van Orman, som la fram ideen til Cartoon Network allereie i 2001, innlemma sine eigne barndomsdraumar om eventyr på havet i serien. Etter tre sesongar og 46 episodar, avslutta serien 30. august 2010. Medan serien gjekk, vart Flapjack nominert til to Primetime Emmy Awards, to Annie Awards og ein Golden Reel Award.
Reprisar av serien har vorte sende på kanalen Boomerang, frå 11. juni til 29. juli 2018.
Poison Ivy
«Poison Ivy» er ein popsong av den amerikanske låtskrivarduoen Jerry Leiber og Mike Stoller. Han vart først spelt inn av The Coasters i 1959. Songen nådde toppen av R&B-lista og sjuandeplassen på Billboard Hot 100-lista, og 15. plassen i Storbritannia. Dette var den tredje topp 10-hitten deira det året etter «Charlie Brown» og «Along Came Jones».
Songen omhandlar ei jente kalla «Poison Ivy» (tyder giftsumak på norsk). Ho vert samanlikna med meslingar, kusma, vasskoppar, forkjølelse og kikhoste, men vert rekna som verre, fordi «Poison Ivy, Lord, will make you itch». I følgje tekstforfattaren Jerry Leiber er «'Poison Ivy' rett og slett ein metafor for ein seksuell overførbar kjønnssjukdom».
Østlands-Posten AS
Østlands-Posten AS er selskapet om driv Østlands-Posten som kjem ut i Larvik. Det held til på Fritzøe Brygge.
Adm. direktør (2010) er Håvard Trond Heimdal og styreleiar er Are Trygve Støen Stokstad. Selskapet er i sin tur ein del av A-pressen ASA.
Østlands-Posten AS er i dag eit mediehus som i tillegg til eiga avis eig driftselskapa til lokalavisene Tvedestrandsposten, Aust Agder Blad (Risør), Porsgrunns Dagblad, Øyene og Jarlsberg Avis. I tillegg er mediehuset største lokalradioaktør i Vestfold, samt at ein driv sitt eige distribusjonsselskap.
Veroli
Veroli er ein by og ein kommune i provinsen Frosinone i regionen Lazio i Italia. Kommunen har i kring 21 000 ibuarar og dekker ei flatevidd på 120 km². Byen Veroli ligg 594 meter over havet, 13 kilometer nordaust om provinshovudstaden Frosinone.
Landskap
Gamlebyen i Veroli med sine 3 500 ibuarar ligg på ein åstopp mellom elvane Sacco og Liri. Flesteparten av ibuarane i kommunen bur i dalen mellom gamlebyen og klosteret Casamari. Kommunen strekker seg frå slettelandet Ciociaria til Monte del Passeggio, 2066 meter over havet.
Soge
Det antikke Verŭlae var frå 8. hundreåret før Kristi fødsel ein viktig by for hernikarane. Dei var i forbund med Roma og gjekk straks inn Romarriket då dette vart danna.
Frå 743 har Veroli vore biskopssete. I 877 vart byen plyndra av sarasenarar. I striden mellom pave Gregor IX og keisar Fredrik II stilte Veroli seg på paven si side og var sidan nært knytt til Vatikanet. Byen vart sterkt skadd av eit jordskjelv i 1350.
På 1500-talet vart Veroli erobra av spanske styrkar. Men etterpå vart kontakta med paven fornya, og byen vart deretter styrt av kardinalar. I 1870 vart byen innlemma i kongeriket Italia.
Shoesmithbreen
Shoesmithbreen er den største isbreen på Horseshoe Island, som flyt vestover og ut i både Lystad Bay og Gaul Cove. Han vart namngjeven av UK Antarctic Place-Names Committee (UK-APC) i 1958 i samband med Horseshoe Island. Shoesmith er eit engelsk ord for skosmed.
Sharpbreen
Sharpbreen er ein isbre som flyt nord til enden av Lallemandfjorden, like aust for Boyle Mountains i Graham Land. Han vart kartlagt av Falkland Islands Dependencies Survey (FIDS) frå landmålingar og flyfoto, 1948-59. Han vart namngjeven av UK Antarctic Place-Names Committee (UK-APC) etter Robert P. Sharp, ein amerikansk geolog som studerte isbrear og straumen deira.
Innsjøar i Ljungby kommun
Dette er ei liste over innsjøar i Ljungby kommun i Sverige, basert på utløpskoordinaten til sjøen. Om det manglar nokre innsjøar, sjekk lista for nabokommunen eller kategorien Innsjøar i Ljungby kommun.
Lum!x
Luca Michlmayr, kjend under scenenamnet LUM!X, er ein austerriksk DJ og musikkprodusent. Han er mest kjend for hitane «Monster» (med den italienske DJ-en Gabry Ponte) og «Thunder» (med DJ-ane Ponte og Prezioso), som selde til gull og platina heime i Austerrike, i tillegg til Danmark, Frankrike, Italia, Nederland, Noreg, Polen, Sveits, Sverige og Tyskland. «Thunder» nådde ein femteplass på den norske singllisten hausten 2021 og låg vinteren 2022 fortsatt på topp 20 i Noreg.
Han er også platina-sertifisert i Austerrike for «The Passenger (LaLaLa)», som er eit samarbeid med Ponte, Mokaby og DTE. Han representerte Austerrike i Eurovision Song Contest 2022 saman med Pia Maria og songen «Halo», der dei ikkje klarte å kvalifisere seg til finalen etter ein 15. plass i den fyrste semifinalen.
Titus Pomponius Atticus
Titus Pomponius Atticus (109 f.Kr.-32. f.Kr.) var ein romersk riddar (equites). Som ung studerte han mange år i Aten, ein by han elska, derav namnet Atticus (jamfør Attikí). I Roma heldt han seg utanfor den politiske scena og sysselsette seg med litterært arbeid. Samstundes dyrka han vennskap med Cicero og andre framståande romarar. Han dreiv det ei stor forlagsverksemd, ved at han let bøker bli avskrivne av slavar. Atticus sine eigne verk har diverre gått tapt for ettertida. Derimot tok han vare på breva han fekk frå Cicero, og det er takk vere Atticus at vi at vi idag har så mange brev or handa åt Cicero. Mange av breva er omsette til norsk riksmål av Samson Eitrem i Cicero og hans tid (1910) og av Henning Mørland i ''Cicero. Brev'' (1973).
Chatoyans
Chatoyans eller kattaugeskimmer er eit lysfenomen som ein kan sjå i einskilde smykkesteinar. Det minnar om den lysande streken i eit kattauge: kattaugeeffekt. Det opptrer i gjennomskinelege steinar med små parallelle fibrar eller kanalar. Lyseffekten kjem særleg fram på rundslipt og polert overflate (cabochon), og kan spesielt sjåast i krysoberyll, men er velkjent òg hos falkauge og tigerauge.
What About Us av The Coasters
«What About Us» er ein song skriven av Jerry Leiber og Mike Stoller og framført av The Coasters. I USA nådde songen 17. plassen på R&B-lista og 47. plassen på Billboard Hot 100 i 1959. Songen kom i 1962 ut på albumet deira Coast Along.
Innspelinga var produsert av Jerry Leiber og Mike Stoller.
Warm Ways
Singelversjonen av songen, gjeven ut for radio, er noko forkorta og litt annleis enn versjonen som finst på Fleetwood Mac. Singelen nådde ikkje salslista i Storbritannia, der berre den fjerde singelen frå albumet, «Say You Love Me», klarte å nå lista då albumet først kom ut.
John Austrheim
John Andersson Austrheim var ein norsk gardbrukar og politikar frå Gloppen i Nordfjord. Han var 1967-73 formann i Senterpartiet, og 1972-73 samferdsleminister i Korvald-regjeringa.
Austrheim var odelsgut til eitt av bruka på matrikkelgarden Austrheim vest for Sandane, kommunesenteret i Gloppen. Skuleåret 1932/33 gjekk han Nordfjord ungdomsskule, før han i si tid tok over farsgarden på Austrheim.
Ljungbyholm
Ljungbyholm er ein svensk tettstad i Kalmar kommun i Kalmar län i Småland. I 2005 hadde tettstaden 1 461 innbyggjarar. Ljungbyholm ligg cirka 15 kilometer sørvest for Kalmar.
John Austrheim
I 1945 vart Austrheim medlem av kommunestyret i Gloppen kommune, eit verv han hadde til 1951. Ved kommunevalet 1955 kom han innatt i kommunestyret, og vart vald til ordførar. Han var ordførar frå 1956 til 1962.
Hausten 1961 fekk Austrheim stortings-plass frå Sogn og Fjordane, vald for Senterpartiet. I sine 16 år som tingmann var han 1961-65 medlem i Sosialkomiteen, 1965-69 i Kommunalkomiteen, 1969-71 i Utanrikskomiteen, sesjonen 1971/72 på ny i Sosialkomiteen, og 1973-77 i Industrikomiteen.
Då mangeårig Senterparti-formann, og dåverande statsminister Per Borten, i 1967 sa nei til å halde fram som partiformann, vart Austrheim vald til ny formann i Senterpartiet. I perioden frå oktober 1969 til mars 1971 var han også parlamentarisk leiar i Senterpartiet.
Då Lars Korvald skipa regjering i oktober 1972, fekk Austrheim posten som samferdsleminister, ein post han hadde til Korvald-regjeringa gjekk av i oktober 1973. Ved landsmøtet i Senterpartiet i 1973 overlet Austrheim formannsvervet til Dagfinn Vårvik.
Ust-Ilimsk
Ust-Ilimsk (russisk Усть-Или́мск) er ein by i Irkutsk oblast i Russland med om lag 100 000 innbyggjarar. Han ligg ved elva Angara, rundt 650 km nord for Irkutsk.
Han vart grunnlagt i 1966 i samband med bygginga av Ust-Ilimsk vasskraftverk i Angara og fekk bystatus i 1973.
Ust-Ilimsk lufthamn ligg 15 km nordvest for byen.
Modum prestegard
Modum prestegard eller Heggen prestegard ligg nordvest for Heggen kyrkje i Modum.